Kamasutra

Kama sutra je nastala v Indiji okoli leta 400 n. š. Napisana je bila za aristokratski sloj prebivalstva stare Indije, ki je tiste čase užival idealno življenje

Dobro so jedli, veliko pili in prijateljevali ter se družili. Imeli so posluh za glasbo in umetnost. Tudi ljubezen jim je pomenila obliko umetnosti in tako je nastala Kama sutra – priročnik za moške z osrednjo temo – spolnost. Ženske takrat niso imele kaj prida pravic, vendar v ljubezenskem priročniku niso niti malo zapostavljene. Obstajajo namreč cela poglavja o tem, kako vzburiti in ljubiti žensko.

Ne gre le za knjigo o spolnosti, to je predvsem knjiga o lepem vedenju in o spretnostih, ki naj bi se jih naučili in uporabljali tisti, ki se imajo radi. Kama namreč predstavlja uživanje z vsemi čutili: dotikom, vonjem, vohom, okusom, itd. In ne moremo je občutiti, če do človeka, ki nas privlači, ne čutimo ljubezni in topline. Tako nekako bi na kratko lahko opisali bistvo Kama sutre: seks ni pogoj za ljubezen, temveč je ljubezen pogoj za seks!

Kama sutra daje največ poudarka pripravam na ljubljenje, zato se bomo tokrat ustavili pri tem poglavju o spolnosti. V hindujski tradiciji niso telesa nikoli pojmovali kot grešno stvar, pač pa kot medij za izražanje duhovnosti, ki zasluži, da z njim ravnamo spoštljivo.

Pa spoznajmo PREDIGRO, kot jo opisuje Kama: Da bi se ljubezenski akt začel kar najlepše, je treba najprej poskrbeti za čistočo telesa. Priporočljivo je skupno kopanje partnerjev, kar še posebej napelje k ljubljenju. Po kopanju ali med njim se odišavimo s prijetnimi vonji eteričnih olj. Predigra bo še bolj zapeljiva, če bosta drug drugemu vtirala odišavljena olja in losijone.

Temu sledi poljubljanje erogenih con. Po Kamasutri so to usta, notranjost ust, čelo, lica, grlo in prsi, brez težav pa lahko dodamo še zadnjico, ušesne mečice, stopala, bradavice na dojkah ali kožo nasploh, ki je pravi senzor za dotike. Pomembno je le, da si za vsako območje užitka vzamemo čas in ga počasi obdelujemo: sesamo, ližemo, grizljamo, božamo. Vse to bo povečalo dražljaje vaših užitkov po celem telesu, ljubljenje pa bo trajala neskončno dolgo.

Ko končate uvodno delo, je čas, da se posvetite dotikom in božanju. Kama sutra se ob tem posveča objemom. Pozna jih kar osem vrst, razdeljeni pa so na dve skupini: prva izkazuje medsebojno ljubezen moškega in ženske, ki sta združena, druga skupina pa objeme »med srečanjem«. Praskanje in stiskanje z nohti je kot način vzburjenja med ljubljenjem omejeno na tiste, ki jim to ugaja.

Sledovi strasti so znamenja, ki si jih ljubimci izmenjujejo, da se ne bi pozabili, kadar niso skupaj. In če so sledovi strasti posledica ljubezni, ne pa jeze ali krutosti, so lahko prijetna osvežitev spolnega življenja. Ob t. i. ljubezenski agresivnosti se omenja tudi ljubezensko udarjanje, ki izzove čustveni odziv in nas spolno vzburi. Preproste igre z lasmi, božanje po lasišču in vratu prav tako sodijo v predigro, kot tudi podrsavanje z lasmi po golem telesu in božanje sramnih dlak.

Tako nekako je predigra končana in če ste se ji res posvetili, bo vaše ljubljenje pravo noro erotično doživetje, polno nežnih in strastnih občutkov. In, če se boste na koncu počutili dobesedno omamljeno, je bilo to tisto pravo. Doživeli ste namreč ekstazo telesa in duha.